Teist halba valikut iseloomustab väide, et võru keelt on halb lugeda, et kirjutamine rikkuvat keele eheduse koguni ära. Seda väidet võib nimetada etniliseks või Taagepera järgi etnopreteristlikuks väiteks. Lähemal vaatlemisel saab selgeks, et nii etnilise  fundamentalismi kui kosmopoliitse futurismi tegelikud tulemused võivad olla väga sarnased. Võru keelt kirjutataksegi vähe, olgu siis põhjuseks harjumuse puudumine või murdepõlgus. Põhjaeesti murdeid kirjutatakse veel vähem, kuigi mõni neist on kyllalt elujõuline.